Komission asetus (EY) N:o 80/2001, annettu 16 päivänä tammikuuta 2001, neuvoston asetuksen (EY) N:o 104/2000 soveltamista koskevista yksityiskohtaisista säännöistä tuottajajärjestöjen hyväksynnän tiedonannoista sekä hintojen ja interventioiden vahvistamisesta kalastus- ja vesiviljelytuotealan yhteisen markkinajärjestelyn osalta



Virallinen lehti nro L 013 , 17/01/2001 s. 0003 - 0022



Komission asetus (EY) N:o 80/2001, annettu 16 päivänä tammikuuta 2001, neuvoston asetuksen (EY) N:o 104/2000 soveltamista koskevista yksityiskohtaisista säännöistä tuottajajärjestöjen hyväksynnän tiedonannoista sekä hintojen ja interventioiden vahvistamisesta kalastus- ja vesiviljelytuotealan yhteisen markkinajärjestelyn osalta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kalastus- ja vesiviljelytuotealan yhteisestä markkinajärjestelystä 17 päivänä joulukuuta 1999 annetun neuvoston asetuksen (EY) N:o 104/2000(1) ja erityisesti sen 34 artiklan 2 kohdan, sekä katsoo seuraavaa: (1) Asetuksen (EY) N:o 104/2000 13 artiklan 6 kohdan mukaisesti komissio varmistaa, että vuosittain julkaistaan luettelo hyväksytyistä tuottajajärjestöistä ja niiden yhteenliittymistä. Sen vuoksi jäsenvaltioiden olisi toimitettava komissiolle asiaa koskevat tiedot. (2) Komission olisi pystyttävä seuraamaan, miten tuottajajärjestöt sääntelevät hintoja ja miten ne soveltavat taloudellisia korvausjärjestelmiä ja siirtotukea. (3) Asetuksen (EY) N:o 104/2000 21-26 artiklassa säädettyjen yhteisön interventiojärjestelyjen mukaan käytettävissä on oltava erityisesti määritellyillä alueilla säännöllisin väliajoin noteeratut hinnat. (4) Yhteisen kalastuspolitiikan hallinnoinnin yhteydessä on otettu käyttöön jäsenvaltioiden ja komission välinen järjestelmä tietojen toimittamiseksi sähköisessä muodossa (FIDES II -järjestelmä). Olisi käytettävä tätä järjestelmää tässä asetuksessa säädettyjen tietojen keräämiseksi. (5) Tämän vuoksi aikaisemmin yhteiseen kalastus- ja vesiviljelytuotealaan liittyvien tietojen antamisesta 26 päivänä heinäkuuta 1993 annetun komission asetuksen (ETY) N:o 2210/93(2), sellaisena kuin se on muutettuna asetuksella (EY) N:o 843/95(3), säännösten mukaisesti kerättyjä tietoja olisi yksinkertaistettava, yhdenmukaistettava ja täydennettävä. On syytä antaa uusi asetus ja kumota asetus (ETY) N:o 2210/93. (6) Tässä asetuksessa säädetyt toimenpiteet ovat kalastustuotteiden hallintokomitean lausunnon mukaiset, ON ANTANUT TÄMÄN ASETUKSEN: I LUKU Tuottajajärjestöjen ja tuottajajärjestöjen yhteenliittymien hyväksyntää koskevat tiedonannot 1 artikla Jäsenvaltioiden on ilmoitettava komissiolle asetuksen (EY) N:o 104/2000 6 artiklan 1 kohdan c alakohdassa ja 13 artiklan 3 kohdan d alakohdassa tarkoitetut tiedot kahden kuukauden kuluessa kyseisen päätöksen tekemisestä. Nämä tiedot sekä tiedonsiirtomuoto määritellään tämän asetuksen liitteessä I. II LUKU Hinnat ja interventiot 2 artikla Jäsenvaltioiden on ilmoitettava komissiolle asetuksen (EY) N:o 104/2000 17 artiklan 4 kohdassa tarkoitetut tiedot kahden kuukauden kuluessa kunkin kalastusvuoden alkamisesta. Jäsenvaltioiden on ilmoitettava komissiolle viipymättä kaikki ensimmäisessä kohdassa tarkoitettuja tietoja koskevat muutokset. Nämä tiedot sekä tiedonsiirtomuoto määritellään tämän asetuksen liitteessä II. 3 artikla Jäsenvaltioiden on ilmoitettava komissiolle asetuksen (EY) N:o 104/2000 liitteissä I ja IV tarkoitettujen lajien osalta koko alueellaan aluksista puretut, myydyt, markkinoilta vedetyt ja siirretyt määrät samoin kuin myytyjen määrien arvo neljännesvuosittain tämän asetuksen liitteen VIII taulukossa 1 määritellyillä eri alueilla seitsemän viikon kuluessa kunkin vuosineljänneksen päättymisestä. Jos jonkin asetuksen (EY) N:o 104/2000 liitteessä I tarkoitetun lajin tilanne kärjistyy, jäsenvaltioiden on ilmoitettava komissiolle koko alueellaan aluksista puretut, myydyt, markkinoilta vedetyt ja siirretyt määrät samoin kuin myytyjen määrien arvo kunkin kahden viikon ajanjakson aikana tämän asetuksen liitteen VIII taulukossa 1 määritellyillä eri alueilla kahden viikon kuluessa kunkin viikon päättymisestä. Nämä tiedot sekä tiedonsiirtomuoto määritellään tämän asetuksen liitteessä III. 4 artikla Jäsenvaltioiden on ilmoitettava komissiolle kunkin asetuksen (EY) N:o 104/2000 liitteessä I luetellun ja markkinoilta vedetyn tuotteen osalta myyntiin toimitetut arvot ja määrät neljännesvuosittain jaoteltuna asetuksen (ETY) N:o 1501/83(4) 1 artiklassa vahvistettujen vaihtoehtoisten käyttötarkoitusten mukaan kahdeksan viikon kuluessa kunkin vuosineljänneksen päättymisestä. Nämä tiedot sekä tiedonsiirtomuoto määritellään tämän asetuksen liitteessä IV. 5 artikla Jäsenvaltioiden on ilmoitettava komissiolle asetuksen (EY) N:o 104/2000 liitteessä II lueteltujen tuotteiden osalta aluksista puretut, myydyt ja varastoidut määrät samoin kuin myytyjen määrien arvo neljännesvuosittain tämän asetuksen liitteen VIII taulukossa 1 määritellyillä eri alueilla kuuden viikon kuluessa kunkin vuosineljänneksen päättymisestä. Nämä tiedot sekä tiedonsiirtomuoto määritellään tämän asetuksen liitteessä V. 6 artikla Jäsenvaltioiden on ilmoitettava komissiolle asetuksen (EY) N:o 104/2000 liitteessä III lueteltujen tuotteiden osalta tuottajajärjestöjen aluksista purkamat, myymät ja teollisuudelle toimittamat määrät samoin kuin niiden arvo kuukausittain tämän asetuksen liitteen VIII taulukossa 1 määritellyillä eri alueilla kuuden viikon kuluessa kunkin kuukauden päättymisestä. Nämä tiedot sekä tiedonsiirtomuoto määritellään tämän asetuksen liitteessä VI. 7 artikla Jäsenvaltioiden on toimitettava komissiolle vuosittain tiedot, joita tarvitaan määritettäessä asetuksen (EY) N:o 104/2000 23 ja 25 artiklassa tarkoitettuihin välttämättömiin vakauttamis- ja varastointitoimiin liittyvät tekniset kulut, kolmen kuukauden kuluessa kunkin vuoden päättymisestä. Nämä tiedot sekä tiedonsiirtomuoto määritellään tämän asetuksen liitteessä VII. III LUKU Yleiset ja loppusäännökset 8 artikla Jäsenvaltioiden on toimitettava tiedot komissiolle sähköisessä muodossa käyttäen yhteisen kalastuspolitiikan hallinnoinnissa nykyisin käytettäviä tiedonsiirtojärjestelmiä (FIDES II -järjestelmä). 9 artikla Kumotaan asetus (ETY) N:o 2210/93. 10 artikla Tämä asetus tulee voimaan 1 päivänä tammikuuta 2001. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 16 päivänä tammikuuta 2001. Komission puolesta Franz Fischler Komission jäsen (1) EYVL L 17, 21.1.2000, s. 22. (2) EYVL L 197, 6.8.1993, s. 8. (3) EYVL L 85, 19.4.1995, s. 13. (4) EYVL L 152, 10.6.1983, s. 22. LIITE I Tuottajajärjestöjä ja tuottajajärjestöjen yhteenliittymiä koskevat tiedot >TAULUKON PAIKKA> LIITE II Tuottajajärjestöjen soveltamat vetäytymishinnat Lähetettävä kaksi kuukautta kalastusvuoden alkamisen jälkeen >TAULUKON PAIKKA> LIITE III Neuvoston asetuksen (EY) N:o 104/2000 liitteissä I ja IV luetellut tuotteet Lähetettävä neljännesvuosittain >TAULUKON PAIKKA> LIITE IV Asetuksen (EY) N:o 104/2000 liitteessä I luetellut tuotteet Markkinoilta vedettyjen tuotteiden käyttö Lähetettävä neljännesvuosittain >TAULUKON PAIKKA> LIITE V Asetuksen (EY) N:o 104/2000 liitteessä II luetellut tuotteet (lähetettävä neljännesvuosittain) >TAULUKON PAIKKA> LIITE VI Asetuksen (EY) N:o 104/2000 liitteessä III luetellut tuotteet Lähetettävä kuukausittain >TAULUKON PAIKKA> LIITE VII Asetuksen (EY) N:o 104/2000 liitteissä I ja II luetellut tuotteet Lähetettävä vuosittain >TAULUKON PAIKKA> LIITE VIII TAULUKKO 1 >TAULUKON PAIKKA> TAULUKKO 2 Kokokoodi >TAULUKON PAIKKA> TAULUKKO 3 Jalostusasteen koodi >TAULUKON PAIKKA> TAULUKKO 4 Säilytystavan koodi >TAULUKON PAIKKA> TAULUKKO 5 Tuoreuskoodi >TAULUKON PAIKKA> TAULUKKO 6 Valuuttakoodit >TAULUKON PAIKKA> TAULUKKO 7 >TAULUKON PAIKKA> TAULUKKO 8 Alueet, joilla sovelletaan alueellisella kertoimella kerrottua vetäytymishintaa >TAULUKON PAIKKA> TAULUKKO 9 Markkinoilta vedettyjen määrien käyttö >TAULUKON PAIKKA> TAULUKKO 10 Pyyntimuoto >TAULUKON PAIKKA> TAULUKKO 11 Teknisten kustannusten tyyppi >TAULUKON PAIKKA>